alexandrainst/scandi-wiki huggingface dataset:
Yedida

Yedida (hebraisk יְדִידָה) er eit spesialutdanningsinstitutt og ein landsby sentralt i Israel. Han ligg mellom Abu Ghosh og Ma'ale HaHamisha i Mateh Yehuda regionale kommune. I 2006 hadde han eit folketal på 162.

Landsbyen vart grunnlagd i 1964 og vart kalla opp etter Jedidah, mor til Josiah. Han består av ein kostskule for folk mellom 17 og 50 år.

Kjelder
Denne artikkelen bygger på «Yedida» frå ,  den 12. oktober 2014.  
 

Landsbyar i Israel
Utdanning i Israel
Busetnader grunnlagde i 1964
Busetnader i Jerusalem distrikt
1964 i Israel
Fellesbusetnad i Israel

Ein fellesbusetnad (hebraisk יישוב קהילתי, Yishuv Kehilati) er ein type by i Israel. Medan kven som helst kan kjøpe ein eigedom i ein vanleg by, kan innbyggjarane i ein fellesbusetnad, som er organisert i eit samvirkelag, legge ned veto mot sal av eit hus eller eit føretak til ein kjøpar dei ikkje ynskjer. 

Med denne utvelgingsprosessen, kan innbyggjarane i fellesbusetnaden dele ein særskild ideologi, religiøs retning eller levestil, som dei berre ønsker å dele med folk som tenkjer på same vis. Til dømes kan familieretta fellesbusetnader som ønsker å unngå at det skal bli for mange pensjonistar i busetnaden, berre akseptere unge par som nye innbyggjarar. 

I 2013 hadde Israel 118 busetnader med eit totalet innbyggjartal på kring 84 800.

Kjelder
Denne artikkelen bygger på «Community settlement (Israel)» frå ,  den 12. oktober 2014.  
 

 
Undernasjonale område i Israel
Johannes Steen si første regjering

Johannes Steen si første regjering var ei Venstreregjering som tiltredde 6. mars 1891. Regjeringa tok over etter Emil Stang si første regjering.

Regjeringa søkte først om avskjed 29. juni 1892, men fortsette etter samrøystes oppmoding frå Stortinget. Regjeringa søkte på ny om avskjed i april 1893, og fråtredde 2. mai 1893. Ho vart etterfylgd av Emil Stang si andre regjering.

Kjelder 

Denne artikkelen bygger på «Johannes Steens første regjering» frå , den 12. oktober 2014 revisjon 13125717

Steen 1
1891 i Noreg
1892 i Noreg
1893 i Noreg
Bykommune i Israel

Ein bykommune (hebraisk עִירִיָּה, Iriya) er det offisielle namnet på ein by i Israel.

Kommunestatus vert gjeven av innanriksministeren til ein kommune, vanlegvis ein lokal kommune som har meir enn 20 000 innbyggjarar og har ein urban karakter, og med sonar som er utpeikt som bustadområde, handelsområde og industriområde. 

Borgarmeisteren i ein by og medlemmane i byrådet vert valde for femårsperiodar.

Sjå òg
Byar i Israel
Lokal kommune i Israel
Regional kommune i Israel

Kjelder
Denne artikkelen bygger på «City council (Israel)» frå ,  den 12. oktober 2014. 
 oppgav desse kjeldene:

Bakgrunnsstoff
Lokalstyre i Israel. Knesset 2009

Israel
Undernasjonale område i Israel
 Bykommune
Kjøl

Kjøl (av norrønt kjǫlr) er ein del  ein båt eller anna fartøy som går på langs nedst på midten av skroget.

I tradisjonelle trebåtar er kjølen laga av éin solid planke. Større skip kan ha ein platekjøl som er noko tjukkare enn resten av platekledinga.
Seglbåtar har kjøl som er forma som ein nedsenka finne for å hindra drift til sida. Ein finnekjøl er ein særleg kort og djup kjøl som blei vanleg på seglbåtar frå om lag 1970. Dette er ein kjøl som gjev god stabilitet samtidig som han gjev lite vassmotstand ettersom han har eit minimum av våt flate.

Medan seglfartøy gjerne har kjøl som er lett og nedsenkbar (senkekjøl eller senterbord) kan noko større fartøy ha ein tung, stabiliserande kjøl av metall som kan gjera båten «stiv» og gjera at han lett kan svinga.

Ein fallkjøl er på eldre typar undervassbåtar ein blykjøl på kring sju tonn som i naudsfall kunne sleppast laus for å auke oppdrifta så båten kunne komme raskt opp til overflata. Det vert òg brukt om senkekjøl på mindre seglbåtar, som berre blir brukt nedsøkkt under seglas.

«Kjøl» i språket
Ordet «kjøl» har gjeve opphav til fleire omgrep og uttrykk innan sjøfart og utanfor. Kjølstrekking eller «å strekkja kjøl» kan visa til å byrja bygginga av eit fartøy, og kan i overført tyding visa til å ta fatt på noko. Uttrykket «frå kjøl til mastetopp» eller berre «kjøl» kan brukast til å femna om ein heil båt. Omgrepet «å vera på rett kjøl» viser til god segling, og kan også brukast i overført tyding om folk eller verksemder som oppfører seg godt. Kjølhaling kan både visa til ei straff eller form for tortur som gjekk ut på å dra ein person under eit fartøy, over eller  langs kjølen, og til det å krengja eit fartøy slik at eine sida av kjølen kjem over vassoverflata.

I overført tyding kan «kjøl» visa til ei lang linje eller ein kant som minnar om ein kjøl, til dømes ein fjellrygg som Kjølen.

Kjelder

Brudevoll, Bjørn Aakre: «Kjøl»  (14. februar 2009), Store norske leksikon.
«Finnekjøl» (14. februar 2009), Store norske leksikon. Fri artikkel henta 12. oktober 2014.

Denne artikkelen bygger på «Kjølhaling» frå ,  den 12. oktober 2014.

Bakgrunnsstoff 
 artikkel på baatwiki.no om kjøl 

Skipskonstruksjon
 
Ord frå norrønt
Vassfartøykomponentar
Nederland i Junior Eurovision Song Contest

Nederland debuterte i Junior Eurovision Song Contest i 2003 i København i Danmark, med songen «Mijn Ogen Zeggen Alles», framført på nederlandsk av Roel Felius. Nederland er, saman med Kviterussland, dei einaste landa som har delteke i alle tevlingane i Junior Eurovision Song Contest. Bidraga vart valde gjennom den nasjonale finalen «Junior Songfestival», arrangert av den nederlandske kringkastaren AVRO.

I 2009 vann Nederland tevlinga for fyrste gong, med songen «Click Clack» framført av Ralf Mackenbach. 

Nederland vart det fyrste landet til å arrangere tevlinga to gongar. I 2007 vart tevlinga arrangert i Ahoy Rotterdam i Rotterdam. I 2012 vart tevlinga arrangert i Heineken Music Hall i Amsterdam.

Bidraga i Junior Eurovision Song Contest

Røystehistorikk

Galleri

Vertskap

Kjelder
 Nederland i Junior Eurovision Song Contest
Denne artikkelen bygger på «Netherlands in the Junior Eurovision Song Contest» frå ,  den 12. oktober 2014.  
 

Land i Junior Eurovision Song Contest
Kelly Holmes

Kelly Holmes () er ein britisk tidlegare friidrettsutøvar som tevla internasjonalt på mellomdistansane. I 2004 vart ho den tredje kvinna som vann gullmedalje både på 800 og 1500 meter i eit OL.

Aktiv
Holmes braut gjennom internasjonalt i europameisterskapen 1994 i Helsingfors, då ho i eit lureløp på 1500 meter sikra seg sølvmedaljen. Same sesongen vann ho den same distansen i samveldeleikane i Victoria. Året etter tok ho VM-sølv i Göteborg, einast regjerande verdsmeister og olympiske meister Hassiba Boulmerka frå Algerie, let seg ikkje slå. Kort etter verdsmeisterskapen gjorde Holmes sitt livs snøggaste 800 meter, i Monaco vart ho klokka i mål på 1.56,21.

Under Sommar-OL 2000 i Sydney tok Holmes si fyrste olmpisk medalje, ein bronse på 800 meter. Bronsemedalje på 800 m fekk ho også i friidretts-EM 2002 i München. I 2003 steig ho ein plass opp på sigerspallen på 800 meter og fekk sølv i Paris-VM, som i Sydney-OL vart Maria Mutola frå Mosambik vinnar av VM-tevlinga.

Høgdepunktet for Holmes kom då ho var 34 år gammal. Under sommarleikane 2004 i Aten vann ho 800 meter med fem hundredeles margin til marokkanske Hasna Benhassi. Fem dagar seinare sigra på 1500 meter med tida 3.57,9, britisk rekord og  vel to tidels sekund framom sølvvinnar Tatjana Tomasjova frå Russland.

Kelly Holmes la opp som aktiv utøvar i 2005.

Kjelder
Denne artikkelen bygger på «Kelly Holmes» frå ,  den 12. oktober 2014.  
 

Olympiske meistrar for Storbritannia
Medaljevinnarar under sommar-OL 2000
Medaljevinnarar under sommar-OL 2004
Britiske mellomdistanseløparar
Deltakarar under sommar-OL 2000
Deltakarar under sommar-OL 2004
Britiske friidrettsutøvarar
Gázi i Iráklio

Gázi (gresk Γάζι) er ein by og ein tidlegare kommune i periferieininga Iráklio i periferien Kreta i Hellas. Gázi inngår frå 2011 som ei kommunaleining i kommunen Malevízi.

Ved folketeljinga i 2011 hadde kommunaleininga Gázi 19 221 innbyggjarar, medan tettstaden med same namn hadde 12 606 innbyggjarar.

Referansar 

Gazi
Gazi
Gazi
Krousónas

Krousónas (gresk Κρουσώνας) er ein distriktsby og ein tidlegare kommune i periferieininga Iráklio i periferien Kreta i Hellas. Krousónas inngår frå 2011 som ei kommunaleining i kommunen Malevízi.

Ved folketeljinga i 2011 hadde kommunaleininga Krousónas 2 776 innbyggjarar, medan tettstaden med same namn hadde 2 107 innbyggjarar.

Referansar 

Krousonas
Krousonas
Krousonas
Týlisos

Týlisos (gresk Τύλισος) er ein landsby og ein tidlegare kommune i periferieininga Iráklio i periferien Kreta i Hellas. Týlisos inngår frå 2011 som ei kommunaleining i kommunen Malevízi. Landsbyen har namn etter den arkeologiske funnstaden Tylissos.

Ved folketeljinga i 2011 hadde kommunaleininga Týlisos 2 867 innbyggjarar, medan tettstaden med same namn hadde 933 innbyggjarar.

Referansar 

Tylisos
Tylisos
Tylisos
K.d. lang

Kathryn Dawn Lang (fødd 2. november 1961), kjend som k.d. lang, er ein kanadisk songar, artist og skodespelar. 

Ho starta med country, og det store førebiletet var Patsy Cline. Tidleg på 1990-talet gjekk ho bort ifrå country, og utgjevinga av albumet Ingéneu i 1992 var eit fullstendig brot med country-sjangeren.

I februar 2014 hadde ho debuten sin på Broadway, i showet After Midnight, på Brooks Atkinson Theater. 

Ho er buddhist og vegetarianar.

Album 
(Utval)
Angel With a Lariat – 1987
Shadowland – 1988
Ingénue – 1992
All You Can Eat – 1995
Drag – 1997
Invincible Summer – 2000
Hymns of the 49th Parallel – 2004
Reintarnation – 2006
Watershed – 2008
Sing It Loud – 2011

Kjelder

Referansar

Bakgrunnsstoff

 Offisiell heimeside

Kanadiske songarar
Kanadiske musikarar
Countryartistar
Rockeartistar
Fødde i 1961
Canadian Music Hall of Fame
Peparslekta

Peparslekta (Piper) er ei planteslekt i peparfamilien som omfatter 1000-2000 artar som veks som urter, buskar eller klatrande vedplanter. Dei veks hovudsakleg i tropane, mange i underskogen i lågtliggande tropisk regnskog. Blomane er som oftast einkjønna, utan blomedekke, og sit i tette aks. Dei dannar ei bærliknande steinfrukt. 

Mange artar i slekta er viktige krydderplantar ettersom alle plantedelane inneheld skarpe stoff som brenn på tunga (harpiksar og eteriske oljer). Svart pepar (Piper nigrum) og kubebapepar (P. cubeba) er klatreplantar som gjev peparkrydder - krydderet frå førstnemnde er den vanlegaste pepartypen. Av P. longum og P. officinarum blir heile fruktstanden tørka og seld som langpepar. Fleire artar blir brukte som medisin, avslappande eller stimulerande middel. Betelpepar (P. betle) blir til dømes brukt til framstilling av betel og kava-kava ( Piper methysticum) til drikken kava.

Kjelder

«Pepper: planteslekt» (14. februar 2009), Store norske leksikon. Fri artikkel henta 13. oktober 2014.

Bakgrunnsstoff

Peparfamilien
Pantropisk flora
Peparfamilien

Peparfamilien (Piperaceae) er ein plantefamilie i ordenen Piperales. Han omfattar over to tusen artar fordelt på 8 planteslekter. Slektene med flest plantar er peparslekta (Piper) og Peperomia. Plantar frå familien veks i store delar av tropane.

Artane i peparfamilien kan danna småtre, buskar eller urter. Dei er rike på eteriske oljer med brennende smak. Vanleg pepar blir laga av bæra til svart pepar (Piper nigrum). Den polynesiske drikken kava blir laga av arten Piper methysticum. Mange Peperomia-plantar veks som epifyttar på rotnande tre. Nokre av dei blir dyrka som prydplantar, til dømes Peperomia fraseri og Peperomia caperata.

Slekter
Underfamilien Verhuellioideae Samain & Wanke
Verhuellia Miquel 1843 (3 artar)
Underfamilien Zippelioideae Samain & Wanke
Zippellia Blume 1830 (1 art)
Manekia Trelease 1927 (6 artar)
Underfamilien Piperoideae Arnott
Piper Linnaeus 1753 (ca. 2000 artar)
Peperomia Ruiz & Pavon 1794 (ca. 1600 artar)

Kjelder

Denne artikkelen bygger på «Pepperfamilien» frå , og «Piperaceae» frå  den 13. oktober 2014.

Bakgrunnsstoff

Piperales
Sykkellaget Crédit Agricole

Crédit Agricole (C.A) var eit profesjonelt fransk sykkellag som sykla i den øvste divisjonen i internasjonal sykkelsport, UCI ProTour. Det franske finanskonsernet Crédit Agricole var lagets hovudsponsor frå 1998, men selskapet trekte seg ut etter 2008-sesongen. Laget blei lagt ned då sportsdirektøren, Roger Legeay, ikkje klarte finna ny hovudsponsor for 2009-sesongen.
Nordmannen Thor Hushovd var kaptein og ei av de aller største stjernene på laget. Han sykla for laget frå han blei profesjonell syklist i 2000, og fram til laget blei lagd ned. Andre norske ryttarar som har sykla for Crédit Agricole er Mads Kaggestad (2003—2007) og Gabriel Rasch (2008).

Meritterte ryttarar 
  Thor Hushovd
  Stuart O'Grady
  Christophe Moreau
  Jens Voigt
  Jonathan Vaughters
  Bobby Julich
  Chris Boardman

Tidlegare sykkellag
Landevegssykling
Idrettslag i Frankrike
Idrettslag skipa i 1987
Skipingar i 1987
Nedleggingar i 2008
Friidrett under Sommar-OL 1952

Friidrettsøvingane under Sommar-OL 1952 i Helsingfors vart avvikla i tida 20. til 27. juli 1952. Det vart tevla i 33 øvingar, 24 for menn og 9 for kvinner. 963 utøvarar frå 57 land deltok i tevlingane. Alle tevlingane gjekk føre seg på eller ved olympiastadion.

Emil Zátopek frå Tsjekkoslovakia vann både 5000 m, 10 000 m og maratonløpet. Australias Marjorie Jackson vann både 100 meter og 200 meter.

Ungararen József Csermák vart den fyrste i verda til å kaste sleggja over 60 meter då han sette verdsrekord med 60,34 meter og vann gullmedaljen i sleggjekasting. Tikjemparen Bob Mathias frå USA sette verdsrekord med 7 887 poeng, over 900 poeng meir enn sølvvinnaren. Jamaica sine fire 400-meterløparar sette verdsrekord på den lange stafetten med tida 3.03,9.

Marjorie Jackson flytta verdsrekorden til 11,5 sekundar i 100 m-finalen. Få dagar seinare forbetra ho i semifinalen verdsrekorden på 200 meter med to tidels sekund til 23,4 sekundar. Hennar landskvinne, Shirley Strickland, forbetra verdsrekorden på 80 meter hekk til 10,9 sekundar. Og Galina Zybina frå Sovjetunionen sette verdsrekord i kulestøyt med 15,28 meter. USA sitt kvinnelag vann 4 x 100 meter stafett på verdsrekordtida 45,9 sekundar, same rekordtida fekk også sølvlaget Tyskland notert.

Menn

100 meter 

Finale: 21. juli

200 m 

Finale: 23. juli

400 m 

Finale: 25. juli

800 m 

Finale: 22. juli

1500 m 

Finale: 26. juli

5 000 m 

Finale: 24. juli

10 000 m 

20. juli

Maraton 

27. juli

10 km kappgang 

Finale: 27. juli

50 km kappgang 

21. juli 1952

110 m hekk 

Finale: 24. juli

400 m hekk 

Finale: 21. juli

3000 m hinder 

Finale: 25. juli

4 × 100 m stafett 

Finale: 27. juli

4 × 400 m stafett

Finale: 27. juli

Høgdehopp 

Finale: 20. juli

Stavhopp 

Finale: 22. juli

Lengdehopp 

Finale: 21. juli

Tresteghopp 

Finale: 23. juli

Kulestøyt 

Finale: 21. juli

Diskoskast 

Finale: 22. juli

Sleggjekast 

Finale: 24. juli

Spydkast 

Finale: 23. juli

Tikamp 

25./26. juli

Kvinner

100 m 

Finale: 22. juli

200 m 

Finale: 26. juli

80 meter hekk 

Finale: 24. juli

4 × 100 m stafett 

Finale: 27. juli

Høgdehopp 

Finale: 27. juli 1952

Lengdehopp 

Finale: 23. juli

Kulestøyt 

Finale: 26. juli

Diskoskast 

Finale: 20. juli

Spydkast 

Finale: 24. juli

Kjelder
Denne artikkelen bygger på «Olympische Sommerspiele 1952/Leichtathletik» frå ,  den 13. oktober 2014.  
 

Sommar-OL
Sommar-OL 1952
Friidrett under Sommar-OL
Helsingfors
1952 i Finland
Karmiel

Karmiel (hebraisk כַּרְמִיאֵל) er ein by i nordlege Israel. Han vart grunnlagd i 1964 som ein utviklingsby og ligg i Beit HaKerem-dalen, som deler det øvre og nedre Galilea. Byen ligg sør for Akko-Safed-vegen, 32 km frå Safed, 20 km frå Ma'alot-Tarshiha og 20 km frå Akko. I 2012 hadde Karmiel 44 868 innbyggjarar.

Historie

I 1956 vart kring 5,1 kvadratkilometer land kjøpt i dei israelsk-arabiske landsbyane Deir al-Asad, Bi'ina og Nahf, som fekk status som «stengde område» av israelske styresmakter. Dette området, nær hovudvegen mellom Akko og Safed, hadde vore eit viktig marmorbrot. I 1961 ekspropriert israelske styresmakter landområde for å byggje Karmiel. Innbyggjarane fekk tilbod om «tilsvarande god jord» i området ,men då Moshe Sneh (Maki) og Yusef Khamis (Mapam) førte saka for Knesset på vegner av landsbybuarane, stadfesta Knesset at slik jord ikkje fanst. I følgje Haredi-avisa She'arim, vart kring 10 kvadratkilometer (394 teigar) konfiskert etter ein rettsordre den 4. mars 1963, etter krav frå Israelsk utviklingstilsyn. Landområdet vart steinete, folketomt og kunne ikkje nyttast til jordbruk.
I 1964, då lokale arabarar søkte om løyve til å flytte inn i byen, svarte bustadministeren Yosef Almogi at «Karmiel vart ikkje bygd for å løyse problema til folket i det kringliggande området.» I februar 1965 marsjerte 400 demonstrantar frå Tel Aviv for å protestere mot «diskriminering av ei gruppe av våre borgarar». REpresentantar møtte opp ved den lokale politistasjonen og informerte politiet om at dei heldt seg i området utan løyve. Leiarane for gruppa vart arresterte og stilt for ein militær domstol.

Karmiel var ein av dei første byane i Israel som vart grunnlagd etter ein større byplan. Han vart bygd som ein del av Sentral-Galilea utvilingsprosjekt. Arbeidet byrja i 1963 og den offisielle opningssermonien fann stad i 1964. Dei første 16 familiane flytta inn på den tida. Eit anbod for bygging av hovudvegane i Karmiel kom i 1963, og Mekorot bygd eit vassrøyrnettverk som knytte saman Karmiel, Rameh, Sha'ab og andre nærliggande landsbyar. 

I 1981 fekk Karmiel Beautiful Israel-prisen og Kaplan-prisen. Karmiel fekk bystatus den 20. november 1986. Den første borgarmeisteren var Baruch Venger, etterfølgd av Adi Eldar, som har hatt stillinga fram til i dag. Kring 18 000 nye emigrantar har slått seg ned i Karmiel mellom 1990 og 2002.

Under den andre Libanonkrigen i 2006, avfyrte Hizbollah 180 Katyusha-rakettar mot Karmiel og nabolandsbyane, noko som førte til tap av menneskeliv og øydelagde bygningar, vegar og køyretøy.

Venskapsbyar

Kjelder
Denne artikkelen bygger på «Karmiel» frå ,  den 13. oktober 2014. 
 oppgav desse kjeldene:

Bakgrunnsstoff
 
 Karmiel offentlege bibliotek 
 Lokal portal 
 Biletalbum

Byar i Israel
Utviklingsbyar
Busetnader grunnlagde i 1964
1964 i Israel
Byar i Det nordlege distriktet i Israel
Skopje Festival 2014

Skopje Festival 2014 var den 20. utgåva av Skopje Festival, og den makedonske uttakinga til Eurovision Song Contest 2015 i Wien i Austerrike. Tevlinga vert arrangert av Makedonska radio televizija og fann stad 12. november 2014 i Metropolis Arena i Skopje i Makedonia. Vasil Zafircev leia tevlinga, som vart sett saman av 20 bidrag.

Fotnotar

Kjelder

Denne artikkelen bygger på «Skopje Festival 2014» frå ,  den 13. oktober 2014.  
 

2014 i Makedonia
Musikktevlingar i 2014
Eurovision Song Contest 2015-uttakingar
Musikk i Skopje
2014
Makedoniske Eurovision Song Contest-uttakingar
Jíři Skobla

Jíři Skobla () var ein kulestøytar frå Praha i Tsjekkoslovakia. Han vart europameister i øvinga i 1954. Skobla sin personlege rekord var på 18,52 meter.

Aktiv
Skobla fekk sin internasjonale meisterskapsdebut under dei olympiske leikane i Helsingfors i 1952, der han vart nummer ni med 15,92 meter. Den 11. oktober same året støytte han i Praha 17,12 meter og vart den fyrste europearen over 17-metersstreken. Fram til 1957 forbetra han europarekorden i kulestøyt ytterlegare fem gongar. Siste gongen, 24. august 1957, landa kula hans på 18,01 m under eit stemne i Praha, og han vart dermed også den fyrste europeiske 18-metersstøytar.

Til europameisterskapen 1954 i Bern var Skobla favoritt. Med 17,20 meter vann han kuletevlinga framom Oto Grigalka og Heino Heinaste, som begge representerte Sovjetunionen. Også under sommarleikane 1956 i Melbourne var Skobla beste europear. Han vann bronsemedaljen med 17,65 m, bakom USA-amerikanarane Parry O’Brien, 18,57 m, og Bill Nieder, 18,18 m.

Fire utøvarar støytte kula over 17 meter i europameisterskapen i Stockholm i 1958. Briten Arthur Rowe med 17,78 m vart ein noko overraskande vinnar, medan Viktor Lipsnis frå Sovjetunionen tok sølv med 17,47 m. Skobla fekk bronsemedaljen med sine 17,12 m. Etter sju år som europarekordhaldar mista Skobla europarekorden i 1959 til italienske Silvano Meconi.

Skobla vart niandemann under Sommar-OL 1960 i Roma. To år seinare vart han nummer seks med eit støyt på 17,87 m ved EM i friidrett 1962 i Beograd. Den 13. oktober 1963 presterte han sitt livs lengste støyt då kula landa på 18,52 m i Bucuresti.

Medaljar og plasseringar i internasjonale meisterskap
OL 1952 i Helsingfors: Nr 9 – 15,92 m
EM 1954 i Bern: Gullmedalje – 17,20 m, framom Oto Grigalka (16,69 m)
OL 1956 i Melbourne: Bronsemedalje – 17,65 m
EM 1958 i Stockholm: Bronsemedalje – 17,12 m
OL 1960 i Roma: Nr 9 – 17,39 m
EM 1962 i Beograd: Nr 6 – 17,87 m

Kjelder
Denne artikkelen bygger på «Jíři Skobla» frå ,  den 13. oktober 2014.  
 

Tsjekkoslovakiske idrettsutøvarar
Tsjekkiske idrettsutøvarar
Kulestøytarar
Europameistrar i friidrett
Olympiske bronsemedaljevinnarar for Tsjekkoslovakia
Tsjekkoslovakiske deltakarar under sommar-OL 1952
Friidrettsutøvarar under sommar-OL 1952
Medaljevinnarar under sommar-OL 1956
Tsjekkoslovakiske deltakarar under sommar-OL 1956
Friidrettsutøvarar under sommar-OL 1956
Tsjekkoslovakiske deltakarar under sommar-OL 1960
Friidrettsutøvarar under sommar-OL 1960
Migdal HaEmek

Migdal HaEmek (hebraisk מִגְדַּל הָעֶמֶק, òg offisielt skrive Migdal HaEmeq, arabisk مجدال هعيمق) er ein by i Nord distrikt i Israel. I følgje Israelsk statistisk sentralbyrå (CBS) hadde han mot slutten av 2007 eit folketal på 24 800. Det står eit tårn nordaust for og oppfor byen.

Historie 

Migdal HaEmek vart grunnlagd i 1953 som ein ma'abara (flyktningleir), før han vart ein utviklingsby. Den opphavlege plasseringa til leiren var vest for den noverande plasseringa, ved åsen Shimron.  Migdal HaEmek er bygd på landområdet til den avfolka arabiske landsbyen  Al-Mujaydil.

Demografi 
I følgje CBS var det berre jødar og andre ikkje-arabarar som budde i byen.

Kjelder
Denne artikkelen bygger på «Migdal HaEmek» frå ,  den 14. oktober 2014. 
 oppgav desse kjeldene:

Bakgrunnsstoff
 Offisiell nettstad 

Byar i Israel
Utviklingsbyar
Busetnader grunnlagde i 1953
1953 i Israel
Byar i Det nordlege distriktet i Israel